|  |
| --- |
|  |
| **REPUBLIKA HRVATSKA**  **ZAGREBAČKA ŽUPANIJA**  **GRAD VELIKA GORICA** |

Na temelju *Uredbe Vlade RH o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge* (NN br. 26/15. i 37/21.), *Pravilnika o financiranju udruga i drugih neprofitnih organizacija iz Proračuna Grada Velike Gorice* (Službeni glasnik Grada Velike Gorice broj 2/22.) te *Odluke o načinu raspodjele raspoloživih sredstava iz Proračuna Grada Velike Gorice za 2023. godinu* *namijenjenih financiranju programa/projekata udruga iz područja socijalno-humanitarne i zdravstvene djelatnosti te braniteljskih udruga* objavljuje se

**JAVNI POZIV**

**za dodjelu financijskih potpora za programe/projekte udruga iz područja socijalno-humanitarne i zdravstvene djelatnosti te braniteljskih udruga od interesa za Grad Veliku Goricu u 2023. godini**

**I.**

Javni poziv objavljuje se u svrhu dodjele financijskih potpora za programe/projekte socijalno-humanitarnog i zdravstvenog sadržaja te programe braniteljskih udruga koje provode udruge na području Grada Velike Gorice ili za korisnike s područja Grada Velike Gorice u 2023. godini.

**II.**

Sukladno Javnom pozivu mogu se prijaviti programi/projekti za sljedeća programska područja koja su od posebnog interesa za Grad Veliku Goricu:

1. Programi/projekti u području socijalno-humanitarne djelatnosti,
2. Programi/projekti u području zaštite od nasilja u obitelji,
3. Programi /projekti u području brige za umirovljenike i osobe starije životne dobi,
4. Programi/projekti u području prevencije bolesti i zdravstvene zaštite,
5. Programi/projekti u području brige za hrvatske branitelje iz Domovinskog rata.

**III.**

Udruge mogu prijaviti program/projekt za aktivnosti koje doprinose:

* Socijalnim uslugama i humanitarnoj djelatnosti;
* Integraciji socijalno depriviranih skupina stanovništva;
* Psihosocijalnoj pomoći osobama s problemima ovisnosti;
* Zaštiti i promicanju prava osoba s invaliditetom i djece s teškoćama u razvoju te njihovih obitelji;
* Poboljšanju kvalitete života starijih i nemoćnih osoba;
* Poticanju i razvoju socijalnog poduzetništva;
* Promicanju i razvoju volonterstva;
* Zaštiti zdravlja;
* Promicanje vrijednosti Domovinskog rata te poboljšanje kvalitete života stradalnika Domovinskog rata.

**IV.**

Za financiranje programa/projekata u okviru ovog Poziva raspoloživ je ukupan iznos od **128.500,00 € (stodvadesetosamtisućaipestoeura**) koji se raspoređuje prema programima kako slijedi:

1. Za socijalno-humanitarne i zdravstvene programe osigurana su sredstva u iznosu od 73.000,00 € (sedamdesettritisućeeura)
2. Za programe braniteljskih udruga osigurana su sredstva u iznosu od 55.500,00 € (pesdestpettisućaipestoeura)

Najmanji iznos financijskih sredstava koji se može prijaviti i ugovoriti po pojedinom programu/ projektu je 700,00 €, a najveći iznos po pojedinom programu/projektu je 16.000,00 €.

**V.**

U*Uputama za prijavitelje*koje su sastavni dio ovog Poziva detaljno su opisani uvjeti Javnog poziva, postupak prijave, procjene i donošenja odluke o dodjeli financijskih sredstva. Prijavljeni program/projekt mora biti pripremljen sukladno *Uputama za prijavitelje*.

**VI.**

Prijedlozi programa dostavljaju se isključivo na propisanim obrascima koji su dostupni na mrežnim stranicama Grada Velike Gorice [www.gorica.hr](http://www.gorica.hr)

Natječajna dokumentacija s obveznim prilozima dostavlja se :

|  |  |
| --- | --- |
| 1. | **elektroničkim putem** na adresu [pisarnica@gorica.hr](mailto:pisarnica@gorica.hr) (uz napomenu Prijedlozi programa/projekata udruga iz socijalno-humanitarne i zdravstvene djelatnosti te braniteljskih udruga za 2023. godinu) |

**ILI**

|  |  |
| --- | --- |
| 2. | se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučeno poštom ili dostavom u **pisarnicu Grada Velike Gorice**, obavezno uz naznaku:  **„PRIJEDLOZI PROGRAMA/PROJEKATA UDRUGA IZ SOCIJALNO-HUMANITARNE I ZDRAVSTVENE DJELATNOSTI TE BRANITELJSKIH UDRUGA ZA 2023. GODINU“**  **–NE OTVARATI-**  **na dresu:**  **GRAD VELIKA GORICA**  **UPRAVNI ODJEL ZA PREDŠKOLSKI ODGOJ, ŠKOLSTVO I**  **DRUŠTVENE DJELATNOSTI**  **TRG KRALJA TOMISLAVA 34**  **10410 VELIKA GORICA**  U slučaju predaje Prijave poštom ili osobno u pisarnicu, prijedlozi programa/projekata dostavljaju se i u elektronskom obliku na mail adresu: [dragica.mp@gorica.hr](mailto:dragica.mp@gorica.hr)  **(šalju se samo prijavni obrazac A1 i A2** |

**VII.**

Razmatrat će se samo programi/projekti koji su pravodobno prijavljeni te koji u cijelosti zadovoljavaju propisane uvjete Javnog poziva.

**VIII.**

Rok za dostavu prijedloga programa/projekata je 20.veljače 2023. godine**.**

**IX.**

Sva pitanja vezana uz Javni poziv mogu se postaviti isključivo elektroničkim putem, slanjem upita na adresu: [dragica.mp@gorica.hr](mailto:dragica.mp@gorica.hr) i to najkasnije 5 dana prije isteka Poziva.